text: বিশাল বীরু দেবগন (জন্ম: ৪ঠা এপ্রিল ১৯৬৯), যিনি অজয় দেবগন নামে সমাধিক পরিচিত, একজন ভারতীয় অভিনেতা, চলচ্চিত্র প্রযোজক ও পরিচালক ৷ . তিনি হিন্দি চলচ্চিত্রের অন্যতম প্রভাবশালী ও সফল অভিনয়শিল্পী, যিনি একশরও বেশি চলচ্চিত্রে অভিনয় করেছেন৷ চলচ্চিত্রে কাজের জন্য তিনি অসংখ্য পুরস্কার অর্জন করেছেন, তন্মধ্যে রয়েছে দুটি শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং চারটি ফিল্মফেয়ার পুরস্কার অর্জন করেছেন। ২০১৬ সালে ভারত সরকার তাকে দেশটির চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে৷
  
  দেবগন ১৯৯১ সালে ফুল অউর কাঁটে চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন৷ এই চলচ্চিত্রের জন্য তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন৷ প্রথম চলচ্চিত্রের ব্যবসায়িক সফলতার পর তিনি জিগর (১৯৯২), বিজয়পথ (১৯৯৪), দিলওয়ালে (১৯৯৪), সুহাগ (১৯৯৪), নাজায়েয (১৯৯৫),  এবং ইশ্‌ক (১৯৯৭)-এর মত বহু ব্যবসাসফল চলচ্চিত্রে অভিনয় করেন৷ ১৯৯৮ সালে তিনি মহেশ ভাটের নাট্যধর্মী জখম চলচ্চিত্রে অভিনয় করেন বেশ সমাদৃত হন এবং শ্রেষ্ঠ অভিনেতা বিভাগে তার প্রথম জাতীয় চলচ্চিত্র পুরস্কার অর্জন করেন।
  
  ২০০০ সালে তিনি রাম গোপাল বার্মা প্রযোজিত মুম্বাই আন্ডারওয়ার্ল্ডের কাল্পনিক চিত্রায়িত কোম্পানি চলচ্চিত্রে অভিনয় করেন। তিনি এতে গ্যাংস্টার চরিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন। একই বছর তার অভিনীত দিওয়াঙ্গি চলচ্চিত্রটিও সমাদৃত হয় এবং তিনি এই কাজের জন্য শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন। ২০০৩ সালে তিনি রাজকুমার সন্তোষীর দ্য লেজেন্ড অব ভগৎ সিং চলচ্চিত্রে ভগৎ সিং চরিত্রে অভিনয় করে শ্রেষ্ঠ অভিনেতা বিভাগে তার দ্বিতীয় জাতীয় চলচ্চিত্র পুরস্কার করেন। পরবর্তী কালে তার অভিনীত ব্যবসাসফল চলচ্চিত্রসমূহ হল রোহিত শেঠী পরিচালিত হাস্যরসাত্মক ধারাবাহিক গোলমাল  ও অ্যাকশন ধারাবাহিক সিংহাম, বোল বচ্চন (২০১২), দৃশ্যম (২০১৫), ও দে দে প্যায়ার দে (২০১৯)৷
  
  তিনি চলচ্চিত্র পরিচালক বীরু দেবগনের পুত্র। অজয়ের প্রযোজনা কোম্পানি অজয় দেবগন ফিল্মস ২০০০ সালে প্রতিষ্ঠিত হয়৷ ২০০৮ সালে তিনি ইউ মি অউর হাম চলচ্চিত্র দিয়ে পরিচালক হিসেবে আত্মপ্রকাশ করেন। অজয় ১৯৯৯ সালে অভিনেত্রী কাজলের সাথে বিবাহ বন্ধনে আবদ্ধ হন। তাদের দুই সন্তান রয়েছে।
  
  প্রাথমিক জীবন
  অজয় দেবগন  ১৯৬৯ সালে এক পাঞ্জাবি পরিবারে জন্মগ্রহণ করেন ৷  তার বাবা বীরু দেবগন ছিলেন একজন স্ট্যন্ট কোরিওগ্রাফার ও ফিল্ম প্রযোজক এবং মা  বীণা দেবগন ছিলেন চলচ্চিত্র পরিচালক ৷ তার ছোট ভাই অনিল দেবগনও একজন চলচ্চিত্র পরিচালক ৷ অজয় জুহুতে সেন্ট বীচ হাই স্কুল  ও মিঠীবাই কলেজে পড়ালেখা করেন ৷
  
  ১৯৯৫ সালে গুন্ডারাজ চলচ্চিত্রে কাজ করার সময় তার বর্তমান স্ত্রী কাজেলর সাথে ঘনিষ্ঠ সম্পর্ক গড়ে ওঠে ৷  ১৯৯৯ সালের ২৪ শে ফেব্রুয়ারি,  তারা বিবাহ বন্ধনে আবদ্ধ হন ৷ যদিও সংবাদমাধ্যম এই বিবাহকে নিয়ে অনেক সমলোচনার সৃষ্টি করে তবুও বলিউডের শ্রেষ্ঠ দম্পতির মধ্যে তারা অন্যতম ৷ 
  
  তাদের বর্তমানে দুই সন্তান আছে ৷ তাদের প্রথম সন্তান ২০০৩ সালে  এবং তাদের পুত্র ২০১০ সালে জন্মগ্রহণ করে ৷
  
  কর্মজীবন
  
  ১৯৯২ - ১৯৯৯
  ১৯৯১ সালে,  অজয় "ফুল অউর কাঁটে" চলচ্চিত্রে অভিনয়ের মাধ্যমে কর্মজীবন শুরু করেন ৷ ঐবছর তিনি ঐ চলচ্চিত্রের জন্য ফিল্মফেয়ার বেস্ট ডেবিউ অ্যাকটর(মেল) পুরস্কার পান ৷   ঐ চলচ্চিত্রের মাধ্যমে তিনি এ্যাকশন হিরো হিসেবে নিজেকে আত্মপ্রকাশ করেন ৷ এর পরবর্তী বছর তার অভিনীত চলচ্চিত্র  জিগার মুক্তি পায় ৷ এটি সেই সময়ে ব্যবসাসফল চলচ্চিত্রের মধ্যে অন্যতম ছিল ৷ এরপর তার অভিনীত চলচ্চিত্র "দিল হ্যয় বেহতাব" , "দিব্য শক্তি" , "সংগ্রাম" ,"এক হি রাস্তা", "শক্তিমান ", "বেদারদি" ," দিলওয়ালে" , " সোহাগ" , " কানুন" , "বিজয়পথ" , "নাজায়েয " , "জাঙ্গ" ইত্যাদি মুক্তি পায় ৷ এদের সবগুলোই ব্যবসাসফল হয় ৷ ১৯৯৭ সালে মুক্তি পায় তার অন্যতম ব্যবসাসফল চলচ্চিত্র ইস্ক ৷ এটি অত্যন্ত কমেডিপূর্ণ চলচ্চিত্র ৷ এই সিনেমাতে আমির খান, কাজল ও জুহি চাওলা অভিনয় করেছেন ৷
  
  ২০০০ - ২০১০ 
  
  ২০০০ সালে মুক্তি পায় তার অভিনীত "দিওয়ানে" ৷  এটি ততটা ব্যবসাসফল হয়নি ৷ ২০০২ সালে ,  তিনি অমিতাভ বচ্চনের সাথে হাম কিসিছে কাম নাহি  মুভিতে অভিনয় করেন ৷ ঐবছরই  মুক্তি পায় তার অন্যতম বিখ্যাত চলচ্চিত্র লেজেন্ড অব ভগৎ সিং ৷ ঐ চলচ্চিত্রটি ভারতবর্ষের স্বাধীনতার অন্যতম নায়ক ভগৎ সিং এর জীবনী নিয়ে রচিত ৷  এই চলচ্চিত্রে তার মেধাবী অভিনয় সকলের মন কেড়ে নেয় ৷ এই জন্য তিনি জাতীয় পুরস্কারে ভূষিত হন ৷ এরপর তিনি "দিওয়ানগী" চলচ্চিত্রে কাজ করেন ৷ এই চলচ্চিত্রে তিনি খলনায়কের চরিত্রে অভিনয় করেন ৷ এজন্য তিনি ফিল্মফেয়ার ও জি সিনে পুরস্কার পান ৷ ২০০৩ সালে তিনি রামগোপাল বার্মার পরিচালিত "ভূত" মুভিতে অভিনয় করেন ৷   তিনি " কায়ামত" , " গঙ্গাজল" , " লক কার্গিল" , "চোরি চোরি" , "মাস্তি" ইত্যাদি মুভিতে অভিনয় করেছেন ৷  
  ২০০৮ সালে মুক্তি পায় রোহিত শেঠি পরিচালিত কমেডিধর্মী চলচ্চিত্র " গোলমাল" , যা অত্যন্ত ব্যবসাসফল হয় ৷ ২০০৯ সালে সালমান খানের সাথে তিনি লন্ডন ড্রিমস মুভিতে কাজ করেন ৷ এই সিনেমাতে তিনি একজন রকস্টারের চরিত্রে অভিনয় করেন ৷ সিনেমার কাহিনী,লোকেশন ও অভিনয় সুন্দর হওয়ার সত্ত্বেও মানুষের কাছে ততটা গ্রহণযোগ্যতা পাইনি ৷
  
  ২০১১- বর্তমান 
  
  ২০১০ - ২০১১ এই সময়ে অজয় অনেক চলচ্চিত্রে অভিনয় করেন যার মধ্যে বেশিরভাগ মুভি ব্যবসাসফল হয় ৷ ২০১০ সালে তার অভিনীত "অন্স আপন এ টাইম ইন মুম্বাই " , "রাজনীতি", "গোলমাল " ইত্যাদি  বক্স অফিসে সফলতা অর্জন করে ৷ তার অভিনীত কমেডি চলচ্চিত্র "অতিথি তুম কাব যাওগি" বক্স অফিসে অনেক প্রশংসা অর্জন করে ৷ এই মুভিতে পরেশ রাওয়াল ও কঙ্কনা সেন শর্মা অভিনয় করেন ৷ ২০১১ সালে মুক্তি পায় "রোহিত শেঠী" পরিচালিত "সিংহাম" চলচ্চিত্রটি ৷ এটি অজয় অভিনীত সেরা চলচ্চিত্রের মধ্যে অন্যতম ৷ এই সম্পর্কে সংবাদ মাধ্যমে তরুণ আদর্শ বলেন " এই সিনেমার অর্থ হল "সিংহ" এবং অজয় ভাল এবং খারাপ শক্তির যুদ্ধের মধ্যে " ৷ তিনি আরও বলেন যে অজয় ঐ সিনেমার "আতা মাজি সাটাকলি" ডায়ালগের জন্য খুব বেশি আলোচিত ৷ সেই বছর মুক্তি পায় তার অভিনীত "দিল তো বাচ্চা হে জী" ৷ এই চলচিত্রে তিনি ইমরান হাশমির সাথে অভিনয় করেন ৷ ২০১২ সালে মুক্তি পায় "তেজ" চলচ্চিত্রটি ৷ এতে অনিল কাপুর, বোমান ইরানি ছাড়াও আরো অনেকে অভিনয় করেছেন ৷ ঐ বছরই "বোল বচ্চন" ও "সান অব সারদার" মুক্তি পায় ৷ দুটি চলচ্চিত্রই কমেডিপূর্ণ এবং বক্স অফিসে খুব ভাল রিভিউ পায় ৷ আবার একসাথে একশ কোটির ক্লাবে স্থান করে ৷ ২০১৩ সালে, "হিম্মতওয়ালা" চলচ্চিত্রটি মুক্তি পায় ৷ এতে অজয় ও তার বিপরীতে তামান্না ভাটিয়া অভিনয় করেন ৷ কিন্তু এটা বক্স অফিসে সফলতা অর্জন করেনি ৷এটি পুরানো হিন্দী চলচ্চিত্র "হিম্মতওয়ালা"র পুনঃনির্মাণ ৷ "প্রকাশ ঝা" পরিচালিত "সত্যাগ্রহ" মুভিতে তিনি অভিনয় করেন ৷ ২০১৪ সালে মুক্তি পায় "সিংহাম" এর ধারার ২য় মুভি "সিংহাম রিটার্নস" ৷ এটিও ব্যবসাসফল হয় ৷ তরুণ আদর্শ এই সিনেমাকে ৫ এরমধ্যে ৪ স্টার প্রদান করেন ৷  সেই বছরই "প্রভু দেবা" পরিচালিত অ্যাকশন কমেডি চলচ্চিত্র "অ্যাকশন জ্যকশন" ৷ এতে তার বিপরীতে ইয়ামি গৌতম ও সোনাক্ষী সিনহা অভিনয় করেন ৷ এই সিনেমাতে তার দ্বি-পার্শ্বিক অভিনয় ছিল প্রশংসাপূর্ণ ৷  কিন্ত সিেনমাটি ততটা সফলতা অর্জন করেনি ৷ ২০১৫ সালে তিনি "দৃশিয়ান" চলচিত্রে অভিনয় করেন ৷ এতে তিনি একজন আদর্শ পিতার চরিত্রে অভিনয় করেন ৷ এর জন্য তিনি অনেক প্রশংসা অর্জন করেন ৷ ২০১৬ সালে তার নিজস্ব প্রযোজনায় শিবায় মুভিটি মুক্তি পায় । শিবায় মুভিটি একটি অ্যাকশন ড্রামা মুভি । ২০১৬ সালের দিওয়ালীতে মুভিটি মুক্তি পায় । চলচ্চিত্রটি বিশ্বব্যাপী ১৪৬ কোটি রূপি আয় করতে সমর্থ হয়।
  
  ২০১৭ সালে অজয় দেবগন অভিনীত চলচ্চিত্র  বাদশাহো এবং গোলমাল এগেইন  মুক্তি পায়।
  
  মিলন লুথারিয়ার বাদশাহো বিশ্বব্যাপী ১২৩.৫০ কোটি রূপি আয় করে। অপরদিকে রোহিত শেঠির গোলমাল এগেইন বিশ্বব্যাপী ৩১১ কোটি রুপি আয় করে।
  
  ২০১৮ সালে তার অভিনীত রেইড চলচ্চিত্রটি মুক্তি পায়। এই চলচ্চিত্রটি পৃথিবীব্যাপী ১৪৫ কোটি রুপি আয় করে।
  
  তিনি বর্তমানে তানাজি: দ্য আনসাং ওয়ারিওর এবং ভুজ: দ্য প্রাইড অব ইন্ডিয়া চলচ্চিত্র নিয়ে ব্যস্ত আছেন।
  
  পরিচালনা
  ২০০০ সালে, অজয় দেবগনের নিজস্ব ফিল্ম কম্পানি "অজয় দেবগন ফিল্মস" প্রতিষ্ঠিত হয় ৷ "অজয় দেবগন ফিল্মস" এর প্রথম পরিচালিত চলচ্চিত্র হল "রাজু চাচু" ৷ এই চলচ্চিত্রে অজয় দেবগন ও  কাজল একসাথে অভিনয় করেন ৷ অজয় প্রযোজক হিসেবে ডেবিউ করেন "ইউ মে অর হাম" চলচিত্রের মাধ্যমে ৷ ২০০৮ সালে তার প্রোডাকশন থেকে মুক্তি পায় "অল দ্য বেস্ট" চলচ্চিত্রটি ৷ এতে অজয় নিজে, বিপাশা বসু, সঞ্জয় দত্ত আরো অনেকে অভিনয় করেন ৷ এটি সেই সময়ে খুব ব্যবসাসফল হয় ৷ 
  
  অতঃপর ২০১২ সালে তার প্রোডাকশন থেকে  মুক্তি পায় রোহিত শেঠি পরিচালিত "বোল বচ্চন" ৷ এতে অজয়, অসিন, অভিষেক বচ্চন, প্রাচী দেশাই সহ আরো অনেকে অভিনয় করেন ৷ এটি অত্যন্ত ব্যবসাসফল হয় ৷ এটির নির্মানব্যায় ছিল ৭০ কোটি ৷ এটি বক্স অফিসে ১৫৮ কোটি টাকা আয় করে ৷
  
  পুরস্কার
  
  চলচ্চিত্রের তালিকা
  
  আরও দেখুন
   হিন্দী চলচ্চিত্রের নায়কের তালিকা
   কাজল দেবগন
  
  তথ্যসূত্র
  
  বহিঃসংযোগ
  
   
   
   
   
  
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:১৯৬৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
  বিষয়শ্রেণী:দিল্লির অভিনেতা
  বিষয়শ্রেণী:ভারতীয় চলচ্চিত্র প্রযোজক
  বিষয়শ্রেণী:ভারতীয় চলচ্চিত্র পরিচালক
  বিষয়শ্রেণী:হিন্দি ভাষার চলচ্চিত্র পরিচালক
  বিষয়শ্রেণী:হিন্দি চলচ্চিত্র অভিনেতা
  বিষয়শ্রেণী:পাঞ্জাবি ব্যক্তি
  বিষয়শ্রেণী:মুম্বইয়ের চলচ্চিত্র পরিচালক
  বিষয়শ্রেণী:২১শ শতাব্দীর ভারতীয় অভিনেতা
  বিষয়শ্রেণী:২০শ শতাব্দীর ভারতীয় অভিনেতা
  বিষয়শ্রেণী:পদ্মশ্রী প্রাপক
  বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার বিজয়ী
  বিষয়শ্রেণী:মুম্বইয়ের অভিনেতা
  বিষয়শ্রেণী:মুম্বইয়ের চলচ্চিত্র প্রযোজক
title: অজয় দেবগন